‘หนึ่งสถานที่ สองมุมต่าง’ สัมผัสฮ่องกงในมุมใหม่ที่ไม่ได้มีดีแค่ตึกสูง แต่เต็มไปด้วยความงามทางธรรมชาติ [Advertorial]
ภาพเมืองใหญ่ที่มีตึกสูงระฟ้า ห้างสรรพสินค้าอัดแน่นด้วยสินค้าแบรนด์เนม ผู้คนแต่งตัวเก๋เดินสวนกันขวักไขว่ ตามตรอกซอกซอยมีของกินอร่อยๆ ให้ลิ้มลอง คือมโนภาพของฉันทุกครั้งที่เอ่ยถึง ฮ่องกง เขตปกครองพิเศษภายใต้การปกครองของจีนแผ่นดินใหญ่ หรือสาธารณรัฐประชาชนจีนเราต่างคุ้นชินกับบรรยากาศของเกาะฮ่องกงที่เรียงรายอัดแน่นด้วยตึกสี่เหลี่ยมทรงสูง ฮ่องกงเป็นดินแดนที่มีประชากรอาศัยอยู่อย่างหนาแน่นที่สุดเขตหนึ่งของโลก ด้วยพื้นที่ราว 1100 ตารางกิโลเมตร ต่อประชากร 7.5 ล้านคน เฉลี่ยอยู่ที่ 7050 คนต่อตารางกิโลเมตร ซึ่งถือว่าสูงมากเมื่อเทียบกับเมืองอื่น ชีวิตแบบเมืองใหญ่จึงสะท้อนบุคลิกฮ่องกงในมโนภาพของทุกคน แต่หากเราลองคลี่ดูดีๆ จะพบความจริงอันน่าอัศจรรย์ว่า ภาพลักษณ์ความเป็นเมืองใหญ่อันแออัดของฮ่องกงอยู่ใกล้พื้นที่สีเขียวมากกว่าที่เราคิดPhoto: Tugo ChengTai Mo Shan 3 ใน 4 ของแผ่นดินฮ่องกงเป็นพื้นที่ป่าและชนบท มองจากมุมสูง ฮ่องกงมีผืนป่าเขียวชอุ่มมากจนน่าตกใจ ชายฝั่งทะเลสวยงามโอบล้อมทิวเขาเขียวขจี ดอกไม้ป่าธรรมชาติเบ่งบานชูช่อในหน้าร้อนล้อลมอวดตัวชวนสัมผัส ไม่เพียงแค่ป่าไม้ แต่ฮ่องกงมีสัตว์ป่าเจ้าถิ่นอยู่เยอะมาก มีเขตพื้นที่ชุ่มน้ำให้สัตว์น้ำหลากพันธุ์อาศัย จุดต่างของฮ่องกงกับเมืองใหญ่อื่นๆ จึงอยู่ที่การเข้าถึงธรรมชาติแท้จริงแบบใกล้ตัวที่คุณสามารถไปได้ทุกที่ เพียงเอาตัวเองออกจากเขตเมืองไม่ถึงชั่วโมงมาธิเยอร์ ปาเล่ย์ (Matthieu Paley) หนึ่งในทีมช่างภาพคู่ใจของ National Geographic เอ่ยถึงความแปลกใจของเขากับเกาะฮ่องกงว่า ผมเดินทางมาฮ่องกง เมื่อปี พ.ศ. 2544 สิ่งที่ผมคาดหวังคือความเป็นเมืองใหญ่ แต่ผมกลับต้องประหลาดใจมากที่ผมสามารถอาศัยอยู่ในหมู่บ้านเล็กๆ แบบชนบทได้ โดยที่ยังคงอยู่ใกล้เมืองเพียงไม่กี่นาที Photo: Tugo ChengDragons Back ปาเล่ย์และภรรยาอาศัยอยู่ฮ่องกงยาวนานถึง 9 ปี และสถานที่ที่เขาทั้งคู่ชื่นชอบมาก คือ Shek O ผมและภรรยาตกหลุมรัก Shek O เพราะเป็นสถานที่ท่องเที่ยวแบบกลางแจ้ง มีทั้งภูเขาและทะเล แรกเริ่มผมแพลนกับภรรยาว่าจะอยู่ที่นั่นสัก 2-3 เดือน แต่ปรากฏว่าอยู่มานานถึง 9 ปี Shek O คือหมู่บ้านชาวประมงเล็กๆ ทางตะวันออกเฉียงใต้ของฮ่องกง มีสถานที่ท่องเที่ยวทางธรรมชาติหลายแห่ง ทั้งชายหาดสวย น้ำทะเลใส Big Wave Bay หรือขึ้นเขาเดินป่าตามเส้นทางสันหลังมังกร Dragons BackPhoto: Tugo ChengHigh Island Reservoir นอกเหนือจาก Shek O เกาะฮ่องกงมีด่านท่องเที่ยวทางธรรมชาติให้นักผจญภัยเลือกวัดฝีมือ ไม่ว่าจะเป็น Hong Kong UNESCO Global Geopark อุทยานธรณีโลกแห่งแรกและแห่งเดียวของฮ่องกง ครอบคลุมพื้นกว่า 150 ตารางกิโลเมตร กินพื้นที่ทางตะวันออกและตะวันออกเฉียงเหนือของเกาะ ที่นี่มีไฮไลต์อยู่ที่ High Island Reservoir อ่างเก็บน้ำขนาดใหญ่ที่ล้อมรอบด้วยหินภูเขาไฟอายุ 14 ล้านปี และผา Po Pin Chau ที่เกิดจากการดันตัวของเปลือกโลก มีลักษณะเป็นหินขนาดใหญ่ ตัดเป็นลอนเฉียง เรียงตัวสวยงาม Photo: Tugo ChengPo Pin Chau การมาเที่ยวที่นี่ คุณสามารถโบกแท็กซี่จาก Sai Kung แล้วเดินเท้าเที่ยวบริเวณรอบๆ ได้ จะมาเดี่ยว มาคู่ ก๊วนเพื่อน หรือหมู่คณะได้หมด ถ้าอยากเที่ยวถ่ายรูปสวยๆ สบายๆ ไม่เหนื่อย ก็เดินอยู่บนเส้นหลัก แต่ถ้าชอบการผจญภัยขึ้นมาอีกขั้น ก็แค่เลือกเดินไปยังเส้นทางเทรลสู่ยอดผา Po Pin Chau เพื่อชมทัศนียภาพอันน่าตื่นตาหากยังไม่น่าสนใจพอ แนะนำให้มุ่งไปยัง Plover Cove Country Park ซึ่งอยู่ทางตะวันออกเฉียงเหนือของเกาะ เขตพื้นที่ดั้งเดิมที่มีประชาชนอาศัยเพียงน้อยนิด แต่อัดแน่นด้วยวัฒนธรรมท้องถิ่นและธรรมชาติอันสวยงาม นักท่องเที่ยวส่วนใหญ่นิยมมาเดินเทรลที่นี่ โดยเริ่มเส้นทางจากลำธารที่สวยงามและทางน้ำตกเชื่อมต่อกันที่รู้จักกันในชื่อว่า Brides Pool เพื่อจะพาไปสู่หมู่บ้านท้องถิ่นของชาวฮกเกี้ยน เช่น Sam A และ Wu Kau Tang เส้นทางเดินป่านี้เหมาะสำหรับคนโหยหาธรรมชาติและความชนบท หลีกหนีความวุ่นวายมาให้ความเนิบช้าชะล้าง นักท่องเที่ยวที่มาจะได้ความรู้ทางประวัติศาสตร์ ความเป็นมา และวัฒนธรรมพื้นถิ่นของฮ่องกง ท่ามกลางธรรมชาติโอบล้อมที่สวยงามน่าประทับใจPhotos: Tugo ChengPlover Cove Country Park ใครที่สนใจเปิดประสบการณ์เที่ยวฮ่องกงแบบเอาต์ดอร์ที่ไม่ได้อยู่ท่ามกลางตึกสูงระฟ้าหรือคาเฟ่ร่วมสมัย สามารถเข้าไปโหลดไกด์บุ๊ก Your Guide to Hiking & Cycling in Hong Kong ได้ฟรี หรือแวะไปรับรูปเล่มได้ที่ศูนย์บริการนักท่องเที่ยวของการท่องเที่ยวฮ่องกงทั่วเมืองไกด์บุ๊กเล่มนี้จัดทำขึ้นเพื่อฉลองแคมเปญ Great Outdoors ครบรอบ 10 ปี โดยการท่องเที่ยวฮ่องกง ร่วมกับ National Geographic นิตยสารและช่องรายการโทรทัศน์ระดับโลก ส่งช่างภาพมือฉมังไปเก็บภาพมหานครฮ่องกงผ่านธีม หนึ่งสถานที่ สองมุมต่าง (One Place Two Perspectives) ด้านในมีเส้นทางท่องเที่ยวเดินเขาและปั่นจักรยานในฮ่องกง พร้อมภาพถ่ายสวยๆ สอดแทรกเนื้อหาข้อมูลแบบเจาะลึก มีทั้งวิวเมืองที่ไม่เคยหลับตัดกับทิวเขาเขียวชอุ่มสุดสายตา หมู่บ้านท้องถิ่นท่ามกลางดอกไม้ธรรมชาติและสัตว์น้อยใหญ่เจ้าถิ่น ทิวทัศน์บนชายฝั่งอันสวยงามโอบล้อมด้วยผืนน้ำทะเลสีครามสดสวย Photos: Tugo ChengSunset Peak (บน) Tai Mo Shan (ล่าง)ได้ไอเดียไปเที่ยวฮ่องกงในมุมใหม่แล้ว สิ่งสำคัญ อย่าลืมเป็นนักท่องเที่ยวที่ดี รักษาความสะอาด ดูแลธรรมชาติบ้านเขาให้เหมือนบ้านเรา และอย่าลืมตระหนักในคุณค่า ของธรรมชาติที่เราควรรักษาไว้ ไม่ใช่แค่ในฐานะนักท่องเที่ยว แต่เป็นในฐานะมนุษย์ สิ่งมีชีวิตที่พึ่งพาโลกใบนี้ จงเคารพธรรมชาติและธรรมชาติจะมอบสิ่งดีๆ แก่เราดูข้อมูลเพิ่มเติมเกี่ยวกับ Great Outdoors Hong Kong ได้ที่www.discoverhongkong.com/eng/see-do/great-outdoors/index.jspภาพเปิด: พิสูจน์อักษร: 
3 ใน 4 ของแผ่นดินฮ่องกงเป็นพื้นที่ป่าและชนบท มองจากมุมสูง ฮ่องกงมีผืนป่าเขียวชอุ่มมากจนน่าตกใจ ชายฝั่งทะเลสวยงามโอบล้อมทิวเขาเขียวขจี ดอกไม้ป่าธรรมชาติเบ่งบานชูช่อในหน้าร้อน ไม่เพียงแค่ป่าไม้ แต่ฮ่องกงมีสัตว์ป่าเจ้าถิ่นอยู่เยอะมาก มีเขตพื้นที่ชุ่มน้ำให้สัตว์น้ำหลากพันธุ์อาศัยจุดต่างของฮ่องกงกับเมืองใหญ่อื่นๆ คือ การเข้าถึงธรรมชาติแท้จริงแบบใกล้ตัวที่คุณสามารถไปได้ทุกที่ เพียงเอาตัวเองออกจากเขตเมืองแค่ไม่ถึงชั่วโมง